Peugeot 508

Peugeot 508 on Peugeot’n vuodesta 2010 lähtien valmistama ylemmän keskiluokan automalli, joka korvasi Peugeot 407:n sekä myös suuremman kokoluokan Peugeot 607:n.

 Peugeot 508 I (2010–2018) 

Ensimmäisen sukupolven 508 esiteltiin Pariisin autonäyttelyssä syksyllä 2010. Se perustuu samalle pohjalevylle kuin Citroën C5.
vasen|pienoiskuva|Peugeot 508 SW
Vuoden 2011 Euro NCAP -kolaritestistä 508 sai tulokseksi täydet viisi tähteä.
vasen|pienoiskuva|Peugeot 508 RXH
Frankfurtin autonäyttelyssä syksyllä 2011 esiteltiin farmarimallin maastohenkisempi versio 508 RXH. Sen maavara on 50 millimetriä korkeampi kuin normaalissa SW-farmarimallissa.

Vuonna 2014 tehtiin muutoksia ajovaloihin, etusäleikköön ja puskureihin. Myös takavaloja uudistettiin. Ohjaamossa kojelautaan tuli seitsemäntuumainen kosketusnäyttö, jonka myötä fyysisten painikkeiden määrä väheni. Uusia varusteita olivat kuolleen kulman valvontajärjestelmä sekä peruutuskamera.

vasen|pienoiskuva|Ensimmäisen sukupolven facelift-malli.
vasen|pienoiskuva|Facelift-mallin Peugeot 508 SW.  

 Peugeot 508 II (2018–) 

Toisen sukupolven 508 esiteltiin Geneven autonäyttelyssä keväällä 2018. Se perustuu samalle EMP2-pohjalevylle kuin esimerkiksi pienempi Peugeot 308. Se on edeltäjäänsä kahdeksan senttimetriä lyhyempi, kuusi senttimetriä matalampi ja uuden perusrakenteen ansiosta noin 70 kilogrammaa kevyempi. Edellismallista poiketen uusi 508 ei ole sedan, sillä takaluukku on saranoitu takalasin yläreunaan. Farmarimalli SW esiteltiin Pariisin autonäyttelyssä syksyllä 2018. 
vasen|pienoiskuva|Peugeot 508 SWVuoden 2018 Euro NCAP -kolaritestistä 508 sai tulokseksi täydet viisi tähteä.
vasen|pienoiskuva|Peugeot 508L
Kantonin autonäyttelyssä syksyllä 2018 esiteltiin ainoastaan Kiinan markkinoilla myytävä 508L. Se on kokonaispituudeltaan 100 millimetriä ja akseliväliltään 55 millimetriä pidennetty versio, joka lisäksi on korimalliltaan perinteinen sedan.

 Lähteet 

 Aiheesta muualla 

508
Luokka:D-segmentin autot
Luokka:2010-luvun autot
Luokka:2020-luvun autot